தங்கடி

தங்கடி  (Dhangadhi) நேபாள நாட்டின் தூரமேற்கில் உள்ள மாநில எண் 7ன் தலைநகரமும், துணைமாநகராட்சியும் ஆகும். மேலும் கைலாலீ மாவட்டத்தின் தலைமையிட நகரம் ஆகும்.   

19 மாமன்ற உறுப்பினர்களைக் கொண்ட தங்கடி துணை மாநகராட்சியின் மக்கள்தொகை 147,181 ஆகும். இந்நகரத்தின் பரப்பளவு 261.75 சதுர கிலோ மீட்டர் ஆகும்.   நேபாளத்தின் பெரிய நகரங்களில்,
தங்கடி நகரம்  பத்தாவது இடத்தில் உள்ளது. இந்நகரம் 18 செப்டம்பர் 2015ல் துணை மாநகராட்சியாக தகுதி பெற்றது.

போக்குவரத்து

சாலைகள்
தங்கடி நகரம், நேபாளத்தின் பிற நகரங்களுடனும் மற்றும்  இந்தியாவின் உத்தரப் பிரதேசம் மாநில  எல்லைப்புற நகரங்களுடனும், நெடுஞ்சாலைகள் மூலம் இணைக்கப்பட்டுள்ளது.

வானூர்தி நிலையம்
தங்கடி வானூர்தி நிலையம் தங்கடி நகரத்திலிருந்து 10 கிலோ மீட்டர் தொலைவிலும், தேசியத் தலைநகரம் காட்மாண்டிலிருந்து மேற்கே 660 கிலோ மீட்டர் தொலைவிலும் உள்ளது.

தட்பவெப்பம்

கோடைக்கால உயர் வெப்பநிலை 46.4°C ஆகவும், குளிர்கால வெப்பநிலை 0.0|°C ஆகவும் பதிவாகியுள்ளது.

இதனையும் காண்க
 நேபாள நகரங்கள்

மேற்கோள்கள்

வெளி இணைப்புகள்
Official website of ddc Kailali

நேபாள நகரங்கள்